stanford-oval/wikipedia huggingface dataset:
כוכבי האנימציה נחלצים לעזרה

| --- | --- |

כרזת הסרט
 מבוסס על:  קרוסאובר לסדרות "אלף", "הצ'יפמאנקס", "אגדות ברווזים", "גארפילד", "לוני טונס", "חבובוטף", "הרפתקאות פו הדוב", "הדרדסים" ו"צבי הנינג'ה"
 בימוי:  מילטון גריי, מארש לאמורה, רוברט שלורן, מייק סביקו, קרן פטרסון (מפקחת)
 הופק בידי:  באז פוטמקין
 תסריט:  דוויין פול, טום סווייל
 מדבבים:  רוס בגדסריאן, ג'ף ברגמן, טאוסנד קולמן, וויין קולינס, ג'ים קאמינגס, ג'ואי דדיו, פול פוסקו, דני גולדמן, ג'ורג'י איירין, ג'ניס קרמן, ארון לור, ג'ייסון מרסדן, דון מסיק, לורנזו מיוזיק, לאורי או'בריאן, לינדזי פארקר, ג'ורג' סי. סקוט, ראסי טיילור, פרנק ולקר
 מוזיקה:  אלן מנקן, הווארד אשמן
 מדינה:  ארצות הברית ארצות הברית
 חברת הפקה:  Endemol Australia, Television Academy Foundation 
 חברה מפיצה:  Walt Disney Studios Home Entertainment, פוקס, ערוץ דיסני, Italia 1, PBS, CBS, NBC, ABC, ניקלודיאון 
 שיטת הפצה:  direct-to-video, שידור קרקעי 
 הקרנת בכורה:  ארצות הברית 21 באפריל 1990
 משך הקרנה:  כ-32 דקות
 שפת הסרט:  אנגלית (הסרט דובב לשפות נוספות, ביניהן: צרפתית ואיטלקית)
 סוגה:  סרט אנימציה, סרט פנטזיה, סרט חינוכי, סרט קרוסאובר
 דף הסרט ב־IMDb
 
כוכבי האנימציה נחלצים לעזרה (באנגלית: Cartoon All-Stars to the Rescue) הוא סרט טלוויזיה מונפש אמריקאי מסוגת פנטזיה חינוכית, בו יש קרוסאובר בין דמויות מצוירות שונות. מטרת הסרט היא למנוע שימוש בסמים בקרב בני נוער. הסרט בוים על ידי מילטון גריי, מארש לאמורה, רוברט שלורן, מייק סביקו וקרן פטרסון (מפקחת), ונכתב על ידי דוויין פול וטום סווייל.
הסרט שודר לראשונה בארצות הברית ב-21 באפריל 1990 בארבע רשתות הטלוויזיה האמריקאיות הגדולות: NBC,‏ CBS,‏ ABC ופוקס. הסרט מעולם לא שודר בישראל או דובב לעברית. אורך הסרט כ-32 דקות.
תקציר העלילה

הסרט מספר על נער בשם מייקל הצורך מריחואנה וגונב את הבירות של אביו. אחותו הצעירה קורי מדואגת ממנו כל הזמן בשל שינויים בהתנהגותו. כאשר קופת החזיר שלה נעלמת קמים צעצועי הדמויות המצוירות שלה לתחייה כדי לעזור לקורי למצוא אותה. לאחר שהן מוצאות את הקופה בחדר של מייקל ובה הסמים שלו מחליטות הדמויות לקחת את מייקל למסע פנטזיה כדי ללמדו את הסיכונים וההשלכות שבשימוש בסמים.
הכוכבים המצוירים

בסרט הופיעו מספר דמויות מעשר סדרות טלוויזיה שונות. השימוש בהם נעשה בחינם בגלל ההיבט הציבורי המיוחד. הדמויות באגס באני ודאפי דאק מחברת "האחים וורנר" דובבו על ידי ג'ף ברגמן במקומו של מל בלאנק, שנפטר זמן מה לפני הפקת הסרט. הדמויות והזיכיונות שמהם הן נלקחו:
אלף – אלף
הצ'יפמאנקס – אלווין סביל, סיימון סביל ותיאודור סביל
אגדות ברווזים – יואי, דואי ולואי
גארפילד – גארפילד
לוני טונס – באגס באני ודאפי דאק (וייל-אי קויוטי אינו מופיע בסרט או על כרזתו, אך מוזכר בו)
חבובוטף – התינוק קרמיט, התינוקת פיגי והתינוק גונזו
הרפתקאות פו הדוב – פו הדב וטיגר
מכסחי השדים - האמיתיים – סליימר
הדרדסים – דרדסבא, בר מוח ובר כוח (דרדסית אינה מופיעה בסרט, אבל נראית על כרזתו; נשפני ודרדס תינוק נראים בספר הקומיקס של קורי בתחילת הסרט. ישנם עוד 5 דרדסים לא מזוהים שעוזרים לדרדסבא בסצנת הפתיחה)
צבי הנינג'ה – מיכלאנג'לו (אף שהופיע בסרט, אין הוא מופיע על הכרזה)
מדבבים

במאי הדיבוב המקורי של הסרט היה האנק סארויאן.
רוס בגדסריאן – אלווין, סיימון
ג'ף ברגמן – באגס באני, דאפי דאק
טאוסנד קולמן – אבא, מיכלאנג'לו
וויין קולינס – קולות שונים
ג'ים קאמינגס – פו הדוב, טיגר
ג'ואי דדיו – הסוחר
פול פוסקו – אלף
דני גולדמן – בר מוח
ג'ורג'י איירין – קולות שונים
ג'ניס קרמן – תיאודור
ארון לור – קולות שונים
ג'ייסון מרסדן – מייקל
דון מסיק – דרדסבא
לורנזו מיוזיק – גארפילד
לאורי או'בריאן – אמא, התינוקת פיגי
לינדזי פארקר – קורי
ג'ורג' סי. סקוט – עשן
ראסי טיילור – התינוק גונזו, יואי, דואי ולואי
פרנק ולקר – סליימר, בר כוח, התינוק קרמיט
הפקה

הסרט הופק במימון רשתות המזון מקדונלד'ס וצ'אק-אי-צ'יז. עובדה זו עוררה לעג בשל הסיכונים הבריאותיים במזון הנמכר בהן. רשתות המזון הנ"ל מכרו גם מהדורות ביתיות של הסרט ב-VHS, שהופקו על ידי "Walt Disney Studios Home Entertainment". הסרט נפתח בהקדמה מפי נשיא ארצות הברית ג'ורג' הרברט ווקר בוש, הגברת הראשונה ברברה בוש וכלבתם מילי.
השיר "Wonderful Ways to Say No" נכתב על ידי המלחינים זוכי האוסקר אלן מנקן והווארד אשמן, שכתבו גם את השירים עבור הסרטים "בת הים הקטנה", "היפה והחיה" ו"אלאדין" של חברת וולט דיסני.
יחסי ברזיל – דרום סודאן

| יחסי ברזיל – דרום סודאן |
| --- | --- |
ברזיל: דרום סודאן


ברזיל: דרום סודאן
שטח (בקילומטר רבוע)
8,515,770: 644,329
אוכלוסייה
212,203,410: 12,004,788
תמ"ג (במיליוני דולרים)
2,173,666: 11,998
תמ"ג לנפש (בדולרים)
10,243: 999
משטר
רפובליקה פדרלית דמוקרטית: רפובליקה נשיאותית

יחסי ברזיל–דרום סודאן הם היחסים הדיפלומטיים הרשמיים שבין הרפובליקה הפדרלית של ברזיל לבין הרפובליקה של דרום סודאן.
היסטוריה

היחסים שבין ברזיל לדרום סודאן כוננו ב-9 ביולי 2011, יום קבלת העצמאות של המדינה מסודאן ובאותו היום בו הכירה ברזיל בעצמאותה של המדינה. ברזיל הצהירה כי כינון היחסים הדיפלומטיים עם המדינה בא במטרה לתמוך בפיתוח הכלכלי והחברתי של המדינה. ברזיל הייתה מעורבת בדרום סודאן עוד לפני הכרזת העצמאות של המדינה כאשר היא שלחה נציגים משקיפים למשאל העם על עצמאות המדינה.
ב-13 ביולי 2011 השתתף נציג מדרום סודאן בוועידת האומות המאוחדות הראשונה שנערכה במדינה. כשנתיים לאחר מכן, ב-2013, הואמנה שגרירות ברזיל באדיס אבבה, בירת אתיופיה, על היחסים הדיפלומטיים בין ברזיל לדרום סודאן.
נציגויות דיפלומטיות

דרום סודאן אינה מיוצגת בברזיל, הן בדרג השגרירות והן בדרג הקונסולרי.
ברזיל אינה מיוצגת בדרום סודאן, הן בדרג השגרירות והן בדרג הקונסולרי. ברזיל האמינה את שגרירותה שבאדיס אבבה, בירת אתיופיה הסמוכה, על דרום סודאן.
כמלאך

כמלאך הוא אלבומו השלישי של הזמר-יוצר החרדי-ישראלי נפתלי קמפה שיצא לאור ב-28 באוקטובר 2021 בהפקתם המוזיקלית של אלי קליין ואיצי ברי.
מידע כללי

קמפה הוציא שני סינגלים מתוך האלבום טרם צאתו - בינואר 2021 הוציא את הסינגל "אם תעירו", ובאוקטובר 2021 הוציא את הקליפ-סינגל "חושב על ירושלים".
קמפה השיק את האלבום ב-28 באוקטובר 2021. באלבום 11 שירים, את כולם הלחין נפתלי קמפה ועיבדו אלי קליין ואיצי ברי.
בדצמבר 2021 ערך את מופע ההשקה לאלבומו, בנייני האומה בירושלים. לאחר שנכח במופע, כתב מבקר המוזיקה נתנאל לייפר "לדעתי גולת הכותרת של המוזיקה החסידית/יהודית בשבוע זה הייתה ההכרה בכך שנפתלי קמפה הוא כוכב זמר חסידי בהתהוות, מהסוג שהופך ברבות הימים ל"אחד מגדולי הזמר החסידי"."
ביקורת והצלחה

מבקר המוזיקה נתנאל לייפר כתב על האלבום ”האלבום השלישי של קמפה, הוא פשוט נעים לאוזן וחוסר היומרנות בקולו וביצועיו של הזמר הנהדר הזה הם נדבך נוסף בדמותו הצנועה והאהובה. קמפה הוכיח באלבומו השלישי כי הוא כאן כדי להישאר וכדי להפוך לאחד מגדולי הזמר החסידי המודרני, אם לא הבולט שבהם.”
באוקטובר 2022 האלבום זכה בתואר אלבום השנה לשנת ה'תשפ"ב במצעד השנתי של תחנות הרדיו קול חי מיוזיק, וקול פליי, ושל אתר כיכר השבת. השיר "חושב על ירושלים" מתוך האלבום הגיע למקום השלישי בקטגוריית "שיר השנה" במצעד השנתי של האתר "כיכר השבת" לסיכום שנת תשפ"ב במוזיקה היהודית.
רשימת השירים

| כמלאך> מס' | כמלאך> שם | כמלאך> מילים | כמלאך> לחן | כמלאך> משך | כמלאך>  | כמלאך>  | כמלאך>  | כמלאך>  | כמלאך>  |
| --- | --- | --- | --- | --- | --- | --- | --- | --- | --- |
| 1. | כמלאך לרגעים  | אמונה וביטחון - החזון איש | אלי קליין, נפתלי קמפה | 3:20 |  |  |  |  |  |
| 2. | קרבני אליך  | רבי נתן מברסלב - ליקוטי תפילות | אלי קליין, נפתלי קמפה | 3:26 |  |  |  |  |  |
| 3. | שנשתוקק  | ר' אלימלך מליז'נסק | נפתלי קמפה | 5:32 |  |  |  |  |  |
| 4. | שובי  | שיר השירים | נפתלי קמפה | 3:48 |  |  |  |  |  |
| 5. | חושב על ירושלים  | נפתלי קמפה (בהשראת שלמה קרליבך) | נפתלי קמפה | 4:21 |  |  |  |  |  |
| 6. | אם תעירו  | שיר השירים | נפתלי קמפה | 4:14 |  |  |  |  |  |
| 7. | בך בטחו  | תהילים | נפתלי קמפה | 3:47 |  |  |  |  |  |
| 8. | כי בנו בחרת  | מתוך נוסח הקידוש | נפתלי קמפה | 4:21 |  |  |  |  |  |
| 9. | יחיד  | מתוך "אנא בכוח" | נפתלי קמפה | 2:52 |  |  |  |  |  |
| 10. | מקולות  | תהילים | נפתלי קמפה | 4:09 |  |  |  |  |  |
| 11. | מנגינה של בית מדרש  | נפתלי קמפה | נפתלי קמפה | 3:51 |  |  |  |  |  |
| משך כולל: | משך כולל: | משך כולל: | משך כולל: | 43:41 |  |  |  |  |  |
הערות שוליים

↑  נפתלי קמפה מארח את ארי היל: 'אם תעירו', באתר המחדש, ‏26 בינואר 2021
↑  יאיר טוקר, נפתלי קמפה "חושב על ירושלים" בקליפ חדש, באתר כיכר השבת, ‏19 באוקטובר 2021
↑  כל רגע - לקראת האלבום השלישי: נפתלי קמפה בקליפ חדש • צפו, באתר kore.co.il
↑  יאיר טוקר, ‏נפתלי קמפה משיק אלבום שלישי: "כמלאך", באתר כיכר השבת, 28 באוקטובר 2021
↑  נפתלי קמפה בביצוע LIVE: "שובי", באתר קול חי מיוזיק, ‏1 בפברואר 2022
↑  נתנאל לייפר, ‏הייתי שם כדי לראות איך נוצר "כוכב" אמיתי, באתר כיכר השבת, 9 בדצמבר 2021
↑  נתנאל לייפר, ‏החנוכיה המוזיקלית: האלבום השלישי של נפתלי קמפה, באתר כיכר השבת, 20 בדצמבר 2022
↑  המצעד השנתי: המשדר המלא!, באתר קול חי מיוזיק
↑  תוצאות המצעד השנתי של קול פליי תשפ"ב 🏆 – קול פליי, באתר קול פליי
1 2  נתנאל לייפר, משה מנס, ‏אלו אנשי השנה במוזיקה לשנת תשפ"ב, באתר כיכר השבת, 13 באוקטובר 2022
יחסי ברזיל – סן מרינו

| יחסי ברזיל – סן מרינו |
| --- | --- |
ברזיל: סן מרינו


ברזיל: סן מרינו
שטח (בקילומטר רבוע)
8,515,770: 61
אוכלוסייה
212,203,410: 33,579
תמ"ג (במיליוני דולרים)
2,173,666: 1,855
תמ"ג לנפש (בדולרים)
10,243: 55,254
משטר
רפובליקה פדרלית: רפובליקה

נשיא ברזיל מישל טמר (משמאל) נפגש עם שגריר סן מרינו פיליפו פרנצ'יני, 2016
יחסי ברזיל–סן מרינו הם היחסים הדיפלומטיים הרשמיים שבין הרפובליקה הפדרלית של ברזיל לבין הרפובליקה המרוממת של סן מרינו.
אמנות והסכמים

אמנה לכינון יחסים קונסולריים בין הרפובליקה הפדרלית של ברזיל לבין הרפובליקה המרוממת של סן מרינו - 14 בדצמבר 1984.
אמנה לכינון יחסים דיפלומטיים רשמיים בין הרפובליקה הפדרלית של ברזיל לבין הרפובליקה המרוממת של סן מרינו וחילופי כתבי האמנה - 14 בפברואר 2002.
מזכר הבנות בנושא שיתוף פעולה אקדמאי, תרבותי ומדעי בין אוניברסיטת ברזיליה לאוניברסיטת סן מרינו - 18 במרץ 2015.
אמנה למניעת כפל מס ולחילופי מידע בנושא מיסים בין הרפובליקה הפדרלית של ברזיל לבין הרפובליקה המרוממת של סן מרינו - 31 במרץ 2016.
נציגויות דיפלומטיות

סן מרינו אינה מיוצגת בברזיל בדרג השגרירות. סן מרינו מיוצגת בברזיל בדרג הקונסולרי באמצעות קונסוליה רשמית שהיא מחזיקה בסאו פאולו, בירת המדינה.
ברזיל אינה מיוצגת בסן מרינו, הן בדרג השגרירות והן בדרג הקונסולרי.
כמילי

| --- | --- |
מבט על האי ממטוס בשנת 2004
 נתונים גאוגרפיים
 מיקום:  הים הקארפאתי
 קואורדינטות:  35°51′46″N 26°13′37″E﻿ / ﻿35.86278°N 26.22694°E﻿ / 35.86278; 26.22694
 ארכיפלג:  האיים הדודקאנסיים
 נתונים מדיניים
 מדינה:  יוון 
 אוכלוסייה:  0 (2011, 2021, 2001)
  (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןכמילי(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןכמילי
 
כמילי (ביוונית: Χαμηλή), הידוע גם כ"כמילוניסי" (Χαμηλονησι, בנוי מהצמדת המילים "כמילי" = נמוך ו"ניסי" = אי) הוא אי יווני זעיר, טרשי ושומם בדרום הים האגאי. מיקומו בקבוצת האיים הדודקאנסיים. האי, ככל הנראה שריד של פעילות געשית, הוא סלעי ובעל צמחייה עשבית דלה. אורכו כשני קילומטרים ורוחבו, במקומות הרחבים, עד כמה עשרות מטרים.
אזכור בקורות ההעפלה לארץ-ישראל

אל חופי אי זה נסחפה ספינת המעפילים "פנצ'ו", שיצאה מברטיסלאבה בראשית שנות ה-40 של המאה ה-20, בעת ניסיונות היחלצות ממלתעות הצורר הנאצי. גם הספינה "הנרייטה סולד", שאספה מאות ילדים יתומים ביוון, נעזרה באי זה. שתיהן היו באותו שלב ספינות ישנות ורעועות, עמוסות בעשרות נוסעים מעבר לקיבולת הנוסעים המוגדרת להן.
הסרט "רגעים של חסד או גיהנום", משנת 2001, בבימויו של עמוס כרמלי, מספר את סיפור הגעתם לאי של שתי הספינות והמעפילים שעליהן.
אזכור בקורות ההעפלה לארץ-ישראל > הגעת הספינה "פנצ'ו" לאי

הספינה "פנצ'ו" עשתה דרכה דרך מצר הבוספורוס לים האגאי. לאחר חנייה בפיראוס, בה קיבלו הנוסעים מהקהילה היהודית המקומית דלק, מים ומזון, המשיכו בדרכם. ב-9 באוקטובר 1940 נבקע צינור בדוד ההסקה של המנוע והאניה איבדה שליטה. בים הסוער, זרמי הים והרוח סחפו את האונייה לכמילי. האונייה נחבטה בסלעי האי, העוגן נתקע בנקיק סלע ומפקד האונייה ארגן פינוי מסודר ומהיר. כל הנוסעים והצוות נצלו. אוניית העץ לא טבעה מייד ואפשר היה לחלץ ממנה ציוד וחלקים כדי להקל על השהייה באי הקטן.
אחד האנשים גילה מי גשם שנקוו באחד הנקיקים וכך היו להם מים (מהולים במי ים) להכנת מרק. המפקד, יהושע הלוי, שיגר סירת הצלה עם חמישה אנשים כדי להזעיק עזרה, אך זו נתקלה בקשיים והגיעה, לאחר תלאות, לאלכסנדריה. האנשים התארגנו לשהייה ממושכת. הם הכינו ושילחו על פני הגלים בקבוקים עם מכתבי SOS (אחד מהם נמצא שנים אחר כך במצרים). "S.O.S" נכתב במשחת נעליים שחורה גם על סדינים שהיו ברשותם. אלה, נמתחו במקומות הגבוהים שעל האי.
ביום העשירי נשארה כבר הקצבה של כף מרק אחת לאיש ליום. מפקד האונייה החליט לשלוח סירת הצלה שנייה כדי להזעיק עזרה, אך אז חלף מעליהם מטוס קטן, בגובה רב. הטייס שב וחג מעל האי בגובה נמוך ופנה לכיוון האי רודוס. בסופו של דבר, אונייה איטלקית הגיעה וחילצה את כולם לרודוס.
אזכור בקורות ההעפלה לארץ-ישראל > הגעת הספינה "הנרייטה סולד" לאי

בדרכה לכיוון חופי ארץ ישראל, עמוסה במאות מעפילים, ומלווה בספינת המעפילים הקטנה "רפי 2" שעליה יהודים מהונגריה, נקלעה הספינה "הנרייטה סולד" לים סוער. המנוע התקלקל ומפקד הספינה חיפש מחסה באי "סירנה". בני משפחה יוונית שהתגוררו על האי, התנגדו לירידת המעפילים אליו ודרשו מהם לעזוב. לאחר דין ודברים סוכם כי הספינה תפליג לאי הסמוך כמילי, לאחר שיפורק ממנה החלק הפגום במנוע וזה ישלח לתיקון ביוון באמצעות הספינה "רפי 2". לאחר שיצאה הספינה הקטנה עם המנוע לדרכה, עלו כל המעפילים ל"הנרייטה סולד", הפליגו לכמילי והמתינו על האי לשובו של החלק המתוקן. כעבור שישה ימי שהות על כמילי, תוקנה הספינה ויצאה לדרך.
לקריאה נוספת

יהושע הלוי, "הביתה! ארבע שנים בדרך לציון", א.מ.נ בע"מ, אייר תש"י (1950)
John Bierman, Odyssey, Simon and Schuster, 1984
הערות שוליים

↑  רגעים של חסד או גיהנום, באתר "הבמה"
| דגל יוון האיים הדודקאנסיים |
| --- | --- | --- |
| 12 האיים העיקריים | אסטיפליה • טילוס • לרוס • ניסירוס • סימי • פטמוס • קאסוס • קוס • קלימנוס • קסטלוריזו • קרפאתוס • רודוס |  |
| איים נוספים בעלי חשיבות | אגתוניסי • אלימיה • ארקי • זפורס • חאלקי • טלנדוס • כמילי • ליפסי • סירנה • פסרימוס • פרמקוניסי |  |
| היסטוריה | מערכת הדודקאנס במלחמת העולם השנייה |  |
פני האי השומם עם הגעתם של המעפילים אליו
יחסי ברוניי–תאילנד

| יחסי ברוניי–תאילנד |
| --- | --- |
ברוניי: תאילנד


ברוניי: תאילנד
שטח (בקילומטר רבוע)
5,765: 513,120
אוכלוסייה
463,629: 71,655,872
תמ"ג (במיליוני דולרים)
15,128: 514,945
תמ"ג לנפש (בדולרים)
32,630: 7,186
משטר
מונרכיה מלאית אסלאמית: מונרכיה (בפועל משטר צבאי)

יחסי ברוניי–תאילנד הם היחסים הבילטרליים שבין ברוניי לבין תאילנד. לברוניי שגרירות בבנגקוק, ולתאילנד יש שגרירות בבנדר סרי בגוואן. היחסים בין המדינות הוגדרו מאז ומעולם כקרובים.
היסטוריה

היחסים בין המדינות כוננו בשנת 1984.  בשנת 2012, הסולטן של ברוניי חסן אל-בולקיה ערך ביקור ממלכתי בתאילנד. בהמשך, ראש ממשלת תאילנד יינגלאק צ'ינוואט השתתפה בחתונה המלכותית של בתו של בולקיה, הנסיכה הג'ה חפיזה סורול בולקיה באותה שנה.
יחסים כלכליים

שתי המדינות משתפות פעולה בתחומי חקלאות, אנרגיה, חינוך וחלאל. כיום, תאילנד מבקשת להשקיע בענף הנפט והגז בברוניי ולפתח פרויקטים משותפים בתחום האנרגיה המתחדשת.  כמו כן, נחתם מזכר הבנות בנושא שיתופי פעולה בחקלאות, עבודה, כפל מס וסחר בבני אדם.
תאילנד הייתה הספקית העיקרית של האורז בברוניי, כשייצאה 95% ממלאי האורז של ברוניי.  עקב כך, ברוניי הביעה עניין ללמוד את טכנולוגיית גידול האורז מתאילנד.
בשנת 2011 הייתה ברוניי שותפת הסחר התשיעית בגודלה עבור תאילנד, כשהיקף המסחר הכולל בין שתי המדינות הגיע ל -269 מיליון דולר. עיקר הייצוא מתאילנד כולל אורז, מלט, קרמיקה, מוצרי גומי, נייר ועיסה, ואילו היבוא מברוניי הוא בעיקרו ברזל ופלדה.
כמות צירית

בסטטיסטיקה, כמות צירית (באנגלית, pivot) היא פונקציה של התצפיות ושל הפרמטרים, אשר התפלגותה אינה תלויה בפרמטרים הבלתי ידועים.
לעיתים נוטים להתבלבל בין כמות צירית לבין סטטיסטי. כמות צירית מובחנת מסטטיסטי בכך שסטטיסטי הוא פונקציה של התצפיות בלבד, ואילו כמות צירית היא פונקציה העשויה להיות תלויה בנוסף גם בפרמטרים של המודל, אולם התפלגותה אינה תלויה באותם פרמטרים.
הגדרה

יהי  X=(X_{1},X_{2},\dots ,X_{n}) מדגם אקראי מהתפלגות שתלויה בפרמטר (או וקטור של פרמטרים)  \theta . אם  g(X,\theta ) הוא משתנה מקרי אשר התפלגותו זהה לכל  \theta , ואיננה תלויה בו, אזי  g נקרא כמות צירית.
כמויות ציריות הן הכרחיות בבנייה של סטטיסטי מבחן, מאחר שהן מאפשרות לסטטיסטי להיות בלתי תלוי בפרמטר. בנוסף, כמויות ציריות הן כלי לבנייה של רווחי סמך.
דוגמאות > התפלגות נורמלית עם סטיית תקן ידועה

יהיו  y_{1},y_{2},\dots ,y_{n}\sim N(\mu ,\sigma ^{2}) משתנים מקריים בלתי תלויים המתפלגים נורמלית, כאשר הפרמטר  \sigma  ידוע. מתוקף היותם מתפלגים נורמלית אנו יודעים שמתקיים:
 {\bar {Y}}={\frac {1}{n}}\sum _{i=1}^{n}{y_{i}}\sim N\left(\mu ,{\frac {\sigma ^{2}}{n}}\right)

לכן, ניתן להחסיר  \mu  ולקבל:  {\bar {Y}}-\mu \sim N\left(0,{\frac {\sigma ^{2}}{n}}\right). נמשיך ונחלק ב-  {\sqrt {\frac {\sigma ^{2}}{n}}} ונקבל  {\frac {{\bar {Y}}-\mu }{\sigma /{\sqrt {n}}}}\sim N(0,1) 

קיבלנו ביטוי שהוא פונקציה של התצפיות ( {\bar {Y}},n) ושל הפרמטרים ( \mu ,\sigma ), אולם ההתפלגות שלו היא ההתפלגות הנורמלית עם ממוצע 0 וסטיית תקן 1. בפרט, מדובר בכמות צירית, שכן ההתפלגות של אותו הביטוי איננה תלויה בפרמטרים  \mu ,\sigma .
דוגמאות > התפלגות נורמלית עם סטיית תקן לא ידועה

יהיו  y_{1},y_{2},...,y_{n}\sim N(\mu ,\sigma ^{2}) משתנים מקריים בלתי תלויים המתפלגים נורמלית, כאשר הפרמטר  \sigma  אינו ידוע. 

נשתמש באומד חסר הטיה לשונות. אנחנו יודעים ש:  S^{2}={\frac {\sum (y_{i}-{\bar {Y}})^{2}}{n-1}}\sim \chi _{n-1}^{2}{\frac {\sigma ^{2}}{n-1}}.


נחלק ב-  \sigma ^{2} ונקבל  {\frac {S^{2}}{\sigma ^{2}}}\sim {\frac {\chi _{n-1}^{2}}{n-1}}. כעת, נשתמש בעובדה ש:  {\frac {N(0,1)}{\sqrt {\chi _{n-1}^{2}/(n-1)}}}\sim t_{n-1} ונקבל:


 {\frac {({\bar {Y}}-\mu )/(\sigma /{\sqrt {n}})}{\sqrt {S^{2}/\sigma ^{2}}}}={\frac {{\sqrt {n}}({\bar {Y}}-\mu )}{S}}\sim t_{n-1} . זוהי פונקציה של התצפיות ושל הפרמטרים אשר מתפלגת בהתפלגות t, ואיננה תלויה בפרמטרים ( \mu ,\sigma ), ולכן היא כמות צירית.
דוגמאות > התפלגות מעריכית

יהיו  y_{1},y_{2},...,y_{n}\sim exp(\theta ) משתנים מקריים בלתי תלויים המתפלגים מעריכית.
נשים לב לקשר:  x_{i}\sim exp(\theta )={\frac {1}{2\theta }}\chi _{2}^{2}=\Gamma (1,\theta ).

לפיכך מתקבל גם כי:  \sum _{i=1}^{n}{y_{i}}={\frac {1}{2\theta }}\chi _{2n}^{2}=\Gamma (n,\theta ). נכפול ב- 2\theta  ונקבל:  2\theta \sum _{i=1}^{n}{y_{i}}=\chi _{2n}^{2}.

קיבלנו ש:  2\theta \sum _{i=1}^{n}{y_{i}} היא כמות צירית, מאחר שההתפלגות שלה איננה תלויה בפרמטר  \theta .
יחסי ברזיל – דרום אפריקה

| יחסי ברזיל – דרום אפריקה |
| --- | --- |
ברזיל: דרום אפריקה


ברזיל: דרום אפריקה
שטח (בקילומטר רבוע)
8,515,770: 1,219,090
אוכלוסייה
212,203,410: 64,192,939
תמ"ג (במיליוני דולרים)
2,173,666: 377,782
תמ"ג לנפש (בדולרים)
10,243: 5,885
משטר
רפובליקה פדרלית דמוקרטית: דמוקרטיה פרלמנטרית

נשיא ברזיל ז'איר בולסונרו יחד עם נשיא דרום אפריקה סיריל רמפוזה בעת פסגת BRICS בברזיליה, נובמבר 2019
יחסי ברזיל–דרום אפריקה הם יחסי החוץ בין ברזיל לדרום אפריקה. באופן מסורתי היחסים בין המדינות היו קרובים. ברזיל סיפקה סיוע צבאי לדרום אפריקה בצורה של אימוני לוחמה ולוגיסטיקה. היחסים הדו-צדדיים בין המדינות התגברו לאחרונה, כתוצאה ממדיניות החוץ "דרום-דרום" החדשה של ברזיל שמטרתה לחזק את השילוב בין המעצמות הגדולות בעולם המתפתח.
דרום אפריקה היא חלק מפורום הדיאלוג של IBSA, לצד ברזיל והודו, וכן חלק מקבוצת BRICS, יחד עם ברזיל, רוסיה, הודו והרפובליקה העממית של סין.
היסטוריה

בשנים האחרונות של תקופת האפרטהייד, חברות דרום אפריקאיות ביצעו כמה השקעות בברזיל. עם זאת, בעוד שברזיל פיתחה יחסים עם המושבות הפורטוגליות לשעבר של אפריקה, היא לא טיפחה מערכת יחסים איתנה עם ממשלת תקופת האפרטהייד, ובמקום זאת פיתחה קשרים עם בנות בריתם של ארגונים נגד האפרטהייד כמו ANC ו-SWAPO.
לאחר שדרום אפריקה קיימה את הבחירות הראשונות החופשיות בשנת 1994, הפך הנשיא פרננדו אנריקה קרדוזו לראש המדינה הברזילאי הראשון שביקר בדרום אפריקה בשנת 1996. היחסים התפתחו במהירות בין שתי המדינות, במיוחד לאחר בחירתו של לואיז אינסיו דה סילבה לנשיא בשנת 2002. ממשלת לולה פיתחה קשרים הדוקים עם ממשלתו של תאבו מבקי בדרום אפריקה, בפרט בתחומי האיידס / HIV, סחר הוגן, רפורמה במועצת הביטחון של האו"ם, רפורמה בקרקעות וסוגיות חברתיות-כלכליות אחרות. היחסים קיבלו דחיפה נוספת עם הקמת פורום הדיאלוג של IBSA. הפורום השני נערך בדרום אפריקה ואילו הפסגה הראשונה והרביעית נערכו בברזיל.
נציגויות דיפלומטיות

ברזיל מחזיקה בדרום אפריקה שגרירות בפרטוריה וקונסוליה כללית בקייפטאון.
דרום אפריקה מחזיקה בברזיל שגרירות בברזיליה ו-2 קונסוליות בריו דה ז'ניירו וסאו פאולו.
כוכבי אגר

| --- | --- |

כריכת המהדורה הראשונה
 מידע כללי
 מאת:  גזה גארדוני 
 שפת המקור:  הונגרית 
 סוגה:  רומן 
 הוצאה
 תאריך הוצאה:  1901 
 
כוכבי אגר (בהונגרית: Egri Csillagok) הוא רומן היסטורי מאת הסופר ההונגרי גזה גארדוני. הוא יצא לאור לראשונה בשנת 1899 והוא אחד הרומנים הפופולריים והמוכרים ביותר בהונגריה.
רקע

הסיפור מתרחש במחצית הראשונה של המאה ה-16 ומתפרש על פני תקופה של כ-25 שנה. האירועים ההיסטוריים המרכזיים שמטופלים בו הם הכיבוש ללא שפיכות דמים של העיר בודה ב-1541, מקום מושבם של המלכים ההונגרים, ובשנת 1552 המצור הטורקי על העיר אגר (עיר בצפון הונגריה) אירוע שמהווה את הנושא המרכזי ברומן. הסיפור מתייחס גם לכמה נושאים היסטוריים אחרים כמו השפעת הרפורמציה הפרוטסטנטית, המחלוקת בין ההונגרים וקיסר הקיסרות הרומית הקדושה, כמו גם נושאים רבים נוספים כמו רחמים, אהבה זוגיות, אמון ואמת.
רוב דמויות הספר הן דמויות היסטוריות, בעיקר הגיבור גרגיי בורנמיסה (Bornemissza Gergely) עצמו, אם כי רובן עברו רומנטיזציה חזקה על פי כוונות המחבר. סיפור חייו של גרגיי ברומן הומצא כמעט במלואו, למעט תפקידו כקצין במהלך המצור על אגר. אווה צצאי, אהבתו של גריי ואשתו מאוחר יותר, היא בדיונית; הצגתה ברומן מבוססת על "האישה האידיאלית" של גארדוני.
תקציר עלילה

הרומן מורכב מחמישה חלקים המספרים את חייו של גרגיי בורנמיסה מגיל שמונה ועד שנת 1552, כשהוא בתחילת שנות השלושים לחייו.
1. גרגיי הוא יתום למחצה ובנה של אישה ענייה, בעוד שאווה צצאי היא בתו של בעל אדמות. הם בכל זאת חברים למשחק. תוך כדי משחק ביער, שני הילדים נלכדים על ידי טורקי בשם ג'ומורדז'אק ונאלצים להצטרף למסע שבויים. בשל ערמומיותו של גרגיי הקטן, שני הילדים מסוגלים להימלט ובהמשך גם לשחרר את האסירים האחרים. אמו של גרגיי מתה בפשיטה של הטורקים, אך הילד הקטן מאומץ כבן אומנה על ידי האציל העשיר באלינט טרק, וזוכה לחינוך טוב.
2. מספר שנים מאוחר יותר, גרגיי חווה את נפילת בודה בידי הטורקים באמצעות הונאה ואביו המאמץ באלינט טרק מובל משם כאסיר. גרגיי פוגש שוב את אווה, שהפכה לילדה צעירה ויפה.
3. גרגיי לומד שאווה, רוכבת ולוחמת מצוינת, אמורה להינשא לאדם פירייש הפחדן לבקשת המלכה. הם בורחים יחד ומתחתנים. יחד עם כמה חברים הם מתכננים לשחרר את באלינט טרק מהכלא באיסטנבול. הם מגיעים לעיר העות'מאנית, אך למרות הרפתקאות רבות בסופו של דבר לא מצליחים לשחרר את האציל ההונגרי.
4. בשנת 1552, כוח של כ-200,000 טורקים מתקרב לעיר הקטנה אגר, שמצודתה מוגנת רק על ידי 2000 חיילים. אישטוואן דובו, קפטן המצודה, קורא לכוחות הקיסר לעזרה, אך איש אינו מגיע. גרגיי מצטרף לכוחות המתכוננים ללחימה באגר, תוך שהוא עוזב את אווה בביתם עם בנם הקטן. זמן קצר לאחר עזיבתו, מגיע זר וחוטף את הילד הקטן. אווה מבינה שהזר כנראה היה הטורקי ג'ומורדז'אק. היא מבינה שחייב להיות קשר למצור על אגר ולכן מתחפשת לגבר ומנסה להיכנס לטירה הנצורה.
5. למרות שהכוחות הטורקים תוקפים בכוח גדול, ההונגרים באגר מסוגלים להתגונן. החומות החזקות של מבצר אגר והמורל הגבוה של מגיניה מאפשרים למבצר לעמוד בפני חמש תקיפות גדולות וירי תותחים רצוף - כמעט 12,000 כדורי תותח נוחתים בתוך המבצר עד סיום המצור. בכושר המצאה מאין כמוהו, בורנמיסה ממציא רימונים פרימיטיביים, אך קטלניים ופצצות בגודל חבית לשימוש נגד התוקפים, כמו גם גלגל טחנת מים ארוז באבק שריפה שהוא מגלגל לשורות העות'מאנים. סוף סוף אווה מגיעה לאגר. אף שהעות'מאנים תוקפים שוב ושוב, המצודה עומדת איתן, כשגם נשות אגר מצטרפות לקרב. לבסוף, הכוחות העות'מאנים נסוגים. בנם הקטן של גרגיי ואווה מוחלף בנער טורקי שנלכד והמשפחה סוף סוף מתאחדת מחדש.
סרטים, טלוויזיה או עיבודי תיאטרון

הרומן הותאם לקולנוע פעמיים:
כוכבי אגר (1923), סרט אילם שביים פאל פייוש.
כוכבי אגר (1968), סרט מדבר שביים זולטאן וארקוני
גלריית תמונות

טינודי : שיר על הקרב על טירת אגר בדפי קרוניקה
בלה ויקלקטי: קרב אגר
גזה גרדוני
טירת אגר
פסל אישטוואן דובו באגר. הפסל: אלאיוש שטרובל (1907)
הערות שוליים

↑  Introduction to Corvus edition
| --- | --- |
בקרת זהויות :  LCCN: no2024085642   WorldCat (עם LCCN): no2024-085642 
הסופר גזה גארדוני בחדר עבודתו
לאוניד סובינוב

| --- | --- |

 לידה:  26 במאי 1872 (יוליאני) ירוסלבל, האימפריה הרוסית 
 פטירה:  14 באוקטובר 1934 (בגיל 62) ריגה, Interwar Latvia 
 מקום קבורה:  בית הקברות נובודוויצ'יה 
 מוקד פעילות:  האימפריה הרוסית, הרפובליקה הסובייטית הפדרטיבית הסוציאליסטית הרוסית, ברית המועצות 
 תקופת הפעילות:  מ-1897 
 מקום לימודים:  הפקולטה למשפטים באוניברסיטת מוסקבה, בפסקה זו רשומה אחת נוספת שטרם תורגמה 
 סוג קול:  טנור לירי 
 שפה מועדפת:  רוסית 
 צאצאים:  Boris Sobinov 
 פרסים והוקרה:  אמן העם של הרפובליקה הסובייטית הפדרטיבית הסוציאליסטית הרוסית 
 
לאוניד סובינוב בסביבות 1910
לאוניד סובינוב (ברוסית: Леони́д Вита́льевич Со́бинов; ‏(26 במאי (7 ביוני) 1872 - 14 באוקטובר 1934), היה זמר אופרה רוסי וסובייטי, זוכה תואר אמן העם (1923).